Diari Oficial de la Generalitat Valenciana


Sumari del DOGV 9996, del 29-11-2024 (2024/12190)

RESOLUCIÓ de 22 de novembre de 2024, de la Direcció General, de reobertura de línia de subvenció S1152 «Emprenedoria social i innovadora» en el subprograma pressupostari 322R00 i transferència de crèdit del capítol IV Transferències corrents, entre diferents subprogrames, per import de cinc mil euros (5.000,00 €).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9996

Data del DOGV
:   29-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12799

CVE
:   GQTX-O-2506-59725

Data del document
:   22-11-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Mitjançant la Llei 8/2023, de 30 de desembre, de pressupostos de la Generalitat per a l'exercici 2024, es va aprovar el pressupost de Labora Servici Valencià d'Ocupació i Formació, que inclou, dins del programa 322A00, els subprogrames 322C01, 322C02, 322C03, 322C04, 322C06 i 322C09.

Durant l'exercici 2023 es van resoldre les ajudes corresponents a la Resolució de 29 de desembre de 2022, del conseller d'Economia Sostenible, Sectors Productius, Comerç i Treball, per la qual s'establixen les bases i es convoca per a l'exercici 2023 el programa «Nous projectes territorials per al reequilibri i l'equitat –emprenedoria i microempreses», en el marc del Pla de recuperació, transformació i resiliència.

A conseqüència de l'aplicació d'este programa de foment d'ocupació, en l'exercici actual hi ha pendent de tramitació la resolució d'un recurs de reposició per import de 5.000,00 euros corresponent a l'expedient EAUTOP/2023/531/46.

Atés que els fons destinats per a l'execució d'este programa estan executats en l'exercici 2023, en la línia de subvenció S8969, «Emprenedoria social i innovadora», i en este exercici no existix l'esmentada línia, el director general d'Ocupació i Formació proposa la reobertura de l'esmentada línia, actualment amb el codi S1152, amb la mateixa denominació, beneficiaris, descripció i finalitat, i dotar-la amb fons de la Generalitat per import de 5.000,00 euros mitjançant la transferència de fons procedents de la línia S0136, «Ocupació autònoma».

Per tot el que s'ha exposat, vist l'informe de la intervenció delegada de data 20 de novembre de 2024, tenint en compte el que es disposa en els articles 39, 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en els articles 8.4, 21, 25 c) i 26.1a) de la Llei 8/2023, de 30 de desembre, de pressupostos de la Generalitat per a l'exercici 2024; en l’article 27.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, i en el Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora, Servici Valencià d'Ocupació i Formació,

RESOLC

*Primer*

Reobrir la línia de subvenció S1152, «Emprenedoria social i innovadora», en el subprograma pressupostari 322R00, MRR, Pla de recuperació, transformació i resiliència.

*Segon*

Transferir crèdit, entre línies de subvenció del capítol IV, Transferències corrents, per import de 5.000,00 euros, en les aplicacions pressupostàries que es detallen a continuació:

Aplicacions pressupostàries de gasto que disminuïxen:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Centre gestor* | *Funcional* | *Línia* | *Denominació* | *Sublínia* | *Fons* | *Classificació*  *econòmica* | *Descripció* | *Alta / Baixa*  *GVNC* |
| 035490467GT53640 | 322C01 | S0136 | Ocupació autònoma | L703432826 | GV | 47068 | Empreses privades | -5.000,00 |

  

Aplicacions pressupostàries de gasto que augmenten:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Centre gestor* | *Funcional* | *Línia* | *Denominació* | *Sublínia* | *Fons* | *Classificació*  *econòmica* | *Descripció* | *Alta / Baixa*  *GVNC* |
| 933072905ZT60171 | 322R00 | S1152 | Emprenedoria social i innovadora | E735916044 | GV | 47217 | Empreses privades | 5.000,00 |

  

|  |
| --- |
| ANNEX DE LÍNIES DE SUBVENCIÓ EXERCICI 2024  DETALL DE TRANSFERÈNCIES I SUBVENCIONS |

  

|  |  |  |
| --- | --- | --- |
| PROGRAMA: 322R00  CODI: S8969/S1152 | DENOMINACIÓ: Emprenedoria social i innovadora. | CAP.: 4 |
| C23.I4 |
| IMPORT: 5.000,00   € | BENEFICIARIS PREVISTOS: aturats, autònoms, empreses innovadores. | |
| MODE DE CONCESSIÓ  Concurrència competitiva | DESCRIPCIÓ I FINALITAT: ajudes a la contractació de treballadors per autònoms. Ajudes als aturats que es constituïsquen com a autònoms en projectes innovadors. | |
| PUBLICITAT:  SÍ: | APORTACIÓ GENERALITAT NO CONDICIONADA: 5.000,00 €  APORTACIÓ EXTERNA  Transferències O. A. MR:  Component C23.I4  Total finançament afectat: | |

  
  

València, 22 de novembre de 2024

Antonio Galvañ Diez

Director general